Landmanden var blandt andet tiltalt for at indlevere grise på slagteriet Danish Crown i Sæby, hvor flere af grisene var tatoveret op til 12-14 gange på kroppen. Det betyder, at tatoveringshammeren sandsynligvis var blevet brugt som drivtang. Dyremishandlingen har stået på fra 2008 til 2011 og landmanden er dømt for flere forhold. Landmanden fik en betinget fængselsdom på 10 dage. Derudover blev han frakendt retten til at eje, passe og slagte produktionsdyr i tre år. Han skal tillige betale sagens omkostninger.
En 65-årig landmand fra Øster Vrå er ved retten i Hjørring fredag blevet dømt for dyremishandling.

 